ddrg/super_eurlex huggingface dataset:
Rådets afgørelse

af 7. maj 2002

om udnævnelse af et irsk medlem af og en irsk suppleant til bestyrelsen for Det Europæiske Institut til Forbedring af Leve- og Arbejdsvilkårene i kategorien repræsentanter for arbejdsgivernes faglige organisationer

(2002/C 119/02)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene(1), senest ændret ved forordning (EØF) nr. 1947/93(2), særlig artikel 6,

under henvisning til den kandidatliste, Kommissionen har fremlagt, og

ud fra følgende betragtninger:

(1) Rådet har ved afgørelse af 8. november 2001(3) udnævnt medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene, bortset fra repræsentanterne for de irske arbejdsgiveres faglige organisationer.

(2) I kategorien repræsentanter for arbejdsgivernes faglige organisationer bør der udnævnes et irsk medlem af og en irsk suppleant til den pågældende bestyrelse for den resterende del af mandatperioden, dvs. indtil den 18. oktober 2004 -

TRUFFET FØLGENDE AFGØRELSE:

Artikel 1

Til medlem af og suppleant til bestyrelsen for Det Europæiske Institut til Forbedring af Leve- og Arbejdsvilkårene udnævnes for perioden fra den 7. maj 2002 til den 18. oktober 2004:

REPRÆSENTANTER FOR ARBEJDSGIVERNES FAGLIGE ORGANISATIONER

>TABELPOSITION>

Artikel 2

Denne afgørelse offentliggøres til orientering i De Europæiske Fællesskabers Tidende.

Udfærdiget i Bruxelles, den 7. maj 2002.

På Rådets vegne

R. de Rato y Figaredo

Formand

(1) EFT L 139 af 30.5.1975, s. 1.

(2) EFT L 181 af 23.7.1993, s. 13.

(3) EFT C 327 af 22.11.2001, s. 1.
Rådets afgørelse

af 7. maj 2002

om udskiftning af medlemmerne af det udvalg, der er omhandlet i artikel 147 i traktaten om oprettelse af Det Europæiske Fællesskab

(2002/C 119/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene, særlig artikel 49, stk. 1, tredje afsnit(1),

under henvisning til forslag fra Kommissionen, og

ud fra følgende betragtninger:

(1) Ved afgørelse af 8. oktober 2001 om udnævnelse af ordinære medlemmer af og suppleanter til udvalget for Den Europæiske Socialfond(2), udnævnte Rådet på forslag fra Kommissionen ordinære medlemmer af og suppleanter til Udvalget for Den Europæiske Socialfond for en periode, som udløber den 22. oktober 2004. I mellemtiden er en række poster som ordinært medlem og som suppleant blevet ledige i kategorien regeringsrepræsentanter, i kategorien arbejdstagerrepræsentanter og i kategorien arbejdsgiverrepræsentanter.

(2) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

Følgende personer udnævnes til medlemmer af Udvalget for Den Europæiske Socialfond for den resterende del af mandatperioden, det vil sige indtil den 22. oktober 2004:

>TABELPOSITION>

Artikel 2

Denne afgørelse har virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 7. maj 2002.

På Rådets vegne

R. de Rato y Figaredo

Formand

(1) EFT L 161 af 26.6.1999, s. 1. Senest ændret ved forordning (EF) nr. 1447/2001 (EFT L 198 af 21.7.2001, s. 1).

(2) EFT C 292 af 18.10.2001, s. 1.
Rådets afgørelse

af 7. maj 2002

om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed

(2002/C 119/01)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet(1), særlig artikel 26 og 27,

under henvisning til de indstillinger, Rådet har fået forelagt af medlemsstaternes regeringer, og

ud fra følgende betragtninger:

(1) Rådet har ved afgørelse af 17. december 1999(2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevæglighed for perioden fra den 17. december 1999 til den 16. december 2001.

(2) der skal udnævnes medlemmer af og suppleanter til dette udvalg for en periode på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for perioden fra den 7. maj 2002 til den 6. maj 2004:

I. REGERINGSREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJDSGIVERREPRÆSENTANTER

>TABELPOSITION>

Artikel 2

Rådet vil senere udnævne de medlemmer, der endnu ikke er indstillet af Italien, Nederlandene og Det Forenede Kongerige.

Artikel 3

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 7. maj 2002.

På Rådets vegne

R. de Rato y Figaredo

Formand

(1) EFT L 257 af 18.10.1968, s. 2.

(2) EFT C 4 af 7.1.2000, s. 1.
Rådets afgørelse

af 13. maj 2002

om beskikkelse af et tysk medlem af og en tysk suppleant til Regionsudvalget

(2002/368/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af og suppleant til Regionsudvalget, efter at André SCHMITZ og Maria KRAUTZBERGER er trådt tilbage, hvilket Rådet blev underrettet om den 29. april 2002,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Monika HELBIG beskikkes som medlem af Regionsudvalget som efterfølger for André SCHMITZ, og Gesine LÖTZSCH beskikkes som suppleant til Regionsudvalget som efterfølger for Maria KRAUTZBERGER for den resterende del af deres mandatperioder, dvs. indtil den 25. januar 2006.

Udfærdiget i Bruxelles, den 13. maj 2002.

På Rådets vegne

J. Piqué I Camps

Formand

(1) EFT L 24 af 26.1.2002, s. 38.
Rådets afgørelse

af 7. maj 2002

om beskikkelse af en spansk suppleant til Regionsudvalget

(2002/367/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002 om beskikkelse af medlemmerne af og suppleanterne til Regionsudvalget(1),

i betragtning af, at der er blevet en plads ledig som suppleant til Regionsudvalget, efter at Bustillo NAVIA-OSORIO er trådt tilbage som suppleant, hvilket Rådet blev underrettet om den 20. februar 2002,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

María Dolores ALARCÓN MARTÍNEZ beskikkes som suppleant til Regionsudvalget som efterfølger for Bustillo NAVIA-OSORIO for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 7. maj 2002.

På Rådets vegne

R. De Rato Y Figaredo

Formand

(1) EFT L 24 af 26.1.2002, s. 38.
Kommissionens beslutning

af 13. juni 2002

om ændring af beslutning 2001/881/EF for så vidt angår listen over grænsekontrolsteder, der er godkendt til veterinærkontrol af dyr og animalske produkter fra tredjelande

(meddelt under nummer K(2002) 2113)

(EØS-relevant tekst)

(2002/455/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og

ud fra følgende betragtninger:

(1) Ved Kommissionens beslutning 2001/881/EF(4) opstilles en liste over grænsekontrolsteder, der er godkendt til veterinærkontrol af levende dyr og animalske produkter fra tredjelande.

(2) Efter anmodning fra Det Forenede Kongeriges myndigheder og på grundlag af en EF-inspektion bør et grænsekontrolsted i havnen i Peterhead tilføjes på listen.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilaget til beslutning 2001/881/EF ændres listen over grænsekontrolsteder for Det Forenede Kongeriges vedkommende ved følgende tilføjelse: ">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 13. juni 2002.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 326 af 11.12.2001, s. 44.
Kommissionens afgørelse

af 12. juni 2002

om ajourføring af beløb i forordning (Euratom, EKSF, EF) nr. 3418/93 om gennemførelsesbestemmelser til finansforordningen

(2002/443/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (Euratom, EKSF, EF) nr. 3418/93 af 9. december 1993 om gennemførelsesbestemmelser til visse bestemmelser i finansforordningen af 21. december 1977(1), som ændret ved forordning (EF) nr. 1687/2001(2), særlig artikel 145,

under henvisning til Kommissionens afgørelse 2001/642/EF(3) om ajourføring af beløb i forordningen om gennemførelsesbestemmelser til finansforordningen, og

ud fra følgende betragtninger:

(1) Forbrugerprisindekset (EU-15) lå på 105,1 for december 1999 og på 107,5 for december 2000.

(2) I medfør af artikel 145 i forordning (Euratom, EKSF, EF) nr. 3418/93 bør de faste beløb, der er fastsat i den nævnte forordnings artikel 31, ajourføres med virkning fra den 1. januar 2002 -

TRUFFET FØLGENDE AFGØRELSE:

Artikel 1

De faste beløb, der er fastsat i artikel 31 i forordning (Euratom, EKSF, EF) nr. 3418/93, ajourføres som følger med virkning fra den 1. januar 2002:

>TABELPOSITION>

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.

Kommissionens regnskabsfører sørger for, at de andre institutioner får meddelelse om afgørelsen.

Udfærdiget i Bruxelles, den 12. juni 2002.

På Kommissionens vegne

Michaele Schreyer

Medlem af Kommissionen

(1) EFT L 315 af 16.12.1993, s. 1.

(2) EFT L 228 af 24.8.2001, s. 8.

(3) EFT L 226 af 22.8.2001, s. 7.
Kommissionens beslutning

af 6. juni 2002

om tiende ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2002) 2041)

(EØS-relevant tekst)

(2002/416/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 90/425/EØF(1), senest ændret ved Kommissionens beslutning 2001/298/EF(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2002/339/EF(4), blev der opstillet en liste over godkendte sædopsamlingsstationer for indførsel af hingstesæd fra tredjelande.

(2) Myndighederne i New Zealand har officielt meddelt Kommissionen, at de i henhold til direktiv 92/65/EØF har godkendt en station for opsamling af hingstesæd.

(3) Listen bør ændres på grundlag af de nye oplysninger, der er indgået fra det pågældende tredjeland, og ændringerne bør fremhæves i bilaget for at tydeliggøre dem.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juni 2002.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 102 af 12.4.2001, s. 63.

(3) EFT L 94 af 14.4.2000, s. 35.

(4) EFT L 116 af 3.5.2002, s. 63.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Kommissionens beslutning

af 31. maj 2002

om tilladelse til Spanien til at indføre en midlertidig foranstaltning vedrørende udelukkelse fra udligningsstøtten for markedsførte produkter, der hidrører fra nye bananplantager plantet fra den 1. juni 2002

(meddelt under nummer K(2002) 2029)

(Kun den spanske udgave er autentisk)

(2002/414/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 12, stk. 9, andet afsnit, og

ud fra følgende betragtninger:

(1) I henhold til artikel 12, stk. 9, i forordning (EØF) nr. 404/93 kan en medlemsstat få tilladelse til at indføre en midlertidig foranstaltning vedrørende udelukkelse fra udligningsstøtten for markedsførte produkter, der hidrører fra nye bananplantager, når der ifølge medlemsstaten er fare for den bæredygtige udvikling i produktionsområderne og især for miljøbevarelsen, jordbeskyttelsen og landskabets karakteristika.

(2) Den 25. april 2002 fremsendte Spanien en anmodning til Kommissionen om tilladelse til ikke at give udligningsstøtte i en periode på tre år til nye plantager, der er plantet fra den 1. juni 2002 på De Kanariske Øer. Denne anmodning blev suppleret med fremsendelsen af udkastet til regionalt dekret af 14. maj 2002. Stigningen i antallet af nye plantager, som ofte dyrkes under plastik og er beliggende uden for de traditionelle produktionsområder, har negative virkninger for miljøet, navnlig med hensyn til udnyttelsen af vandressourcerne og bevarelsen af landskabet. Desuden udgør anlæggelsen af nye plantager en fare for opretholdelsen af mindre bedrifter på de traditionelle terrasser, som har en afgørende betydning for jordens stabilitet og den socioøkonomiske ligevægt i området. Under disse betingelser udgør tildeling af den i artikel 12 i forordning (EØF) nr. 404/93 omhandlede udligningsstøtte for produkter, der hidrører fra nye plantager på De Kanariske Øer, en stor risiko for den bæredygtige udvikling i produktionsområderne.

(3) Efter behandlingen af den af Spanien forelagte anmodning kan det konkluderes, at den er i overensstemmelse med målsætningen og bestemmelserne i artikel 12, stk. 9, i forordning (EØF) nr. 404/93. Derfor bør denne anmodning godkendes.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Bananer -

VEDTAGET FØLGENDE BESLUTNING:

Artikel 1

Den anmodning, som Spanien har indgivet til Kommissionen om tilladelse til at nægte den i artikel 12 i forordning (EØF) nr. 404/93 omhandlede udligningsstøtte i en periode på tre år for produkter, der hidrører fra nye bananplantager, der er plantet fra den 1. juni 2002, godkendes.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 31. maj 2002.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 345 af 29.12.2001, s. 13.
Rådets afgørelse

af 6. december 2001

om indgåelse af aftalen mellem Det Europæiske Fællesskab og Rumænien og om fremme af kombineret transport

(2002/409/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71 og 93 sammenholdt med artikel 300, stk. 3, andet afsnit,

under henvisning til forslag fra Kommissionen(1),

under henvisning til samstemmende udtalelse fra Europa-Parlamentet(2), og

ud fra følgende betragtninger:

(1) Ved indgåelse af aftalen mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport, i det følgende benævnt "aftalen", videreudvikles transportforbindelserne mellem de kontraherende parter på passende måde.

(2) Aftalen medvirker til at få det indre marked til at fungere bedre, fordi den fremmer transittrafikken gennem Rumænien mellem Grækenland og de øvrige medlemsstater og dermed muliggør handel inden for EF med færrest mulige omkostninger for den brede offentlighed, og fordi den reducerer de administrative og tekniske hindringer, som handelen påvirkes af, til et minimum.

(3) Aftalen fremmer kombineret transport af hensyn til miljøbeskyttelsen.

(4) Aftalen bør godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i artikel 19 i aftalen.

Artikel 3

Kommissionen, som bistås af repræsentanter for Rådets medlemmer, repræsenterer Fællesskabet i det Transportudvalg for Fællesskabet/Rumænien, der er oprettet ved aftalens artikel 13, i det følgende benævnt "udvalget".

Den holdning, Fællesskabet skal indtage i udvalget, vedtages af Rådet, der træffer afgørelse med kvalificeret flertal på forslag af Kommissionen. Rådet træffer afgørelse med simpelt flertal, hvis den afgørelse, udvalget agter at træffe, vedrører dets egen forretningsorden.

Udvalgets beslutninger offentliggøres i De Europæiske Fællesskabers Tidende.

Udfærdiget i Bruxelles, den 6. december 2001.

På Rådets vegne

R. Daems

Formand

(1) EFT C 154 E af 29.3.2001, s. 227.

(2) EFT C 72 E af 21.3.2002, s. 141.
Rådets afgørelse

af 23. maj 2002

om udnævnelse af en formand for og to medlemmer af et appelkammer under Kontoret for Harmonisering i det Indre Marked (Varemærker og Design)

(2002/C 130/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til den indstilling, som Administrationsrådet under Kontoret for Harmonisering i det Indre Marked (Varemærker og Design) foretog den 17. april 2002 -

TRUFFET FØLGENDE AFGØRELSE:

Eneste artikel

1. Stefano SANDRI, født den 8. juni 1938 i Milano (Italien) udnævnes til formand for et appelkammer under Kontoret for Harmonisering i det Indre Marked (Varemærker og Design) for tidsrummet fra den 1. september 2002 til 30. juni 2003.

2. Achim BENDER, født den 10. maj 1948 i Schweinfurt (Tyskland) og Théophile M. MARGELLOS, født den 21. november 1953 i Athen (Grækenland) udnævnes til medlemmer af et appelkammer under Kontoret for Harmonisering i det Indre Marked (Varemærker og Design) for tidsrummet 1. september 2002 til 31. august 2007.

Udfærdiget i Bruxelles, den 23. maj 2002.

På Rådets vegne

P. del Castillo Vera

Formand

(1) EFT L 11 af 14.1.1994, s. 1.
Rådets afgørelse

af 23. maj 2002

om udnævnelse af en medformand for et appelkammer og præsident for appelafdelingen under Kontoret for Harmonisering i det Indre Marked (Varemærker og Design)

(2002/C 130/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til den indstilling, som Administrationsrådet under Kontoret for Harmonisering i det Indre Marked (Varemærker og Design) foretog den 17. april 2002 -

TRUFFET FØLGENDE AFGØRELSE:

Artikel 1

Bruno Paul Georges MACHADO, født den 20. august 1945 i Paris (Frankrig) udnævnes til medformand for et appelkammer og præsident for appelafdelingen under Kontoret for Harmonisering i det Indre Marked (Varemærker og Design) for et tidsrum på fem år.

Artikel 2

Datoen for, hvornår det i artikel 1 omhandlede tidsrum på fem år begynder at løbe, fastsættes af Administrationsrådet under Kontoret for Harmonisering i det Indre Marked (Varemærker og Design).

Udfærdiget i Bruxelles, den 23. maj 2002.

På Rådets vegne

P. del Castillo Vera

Formand

(1) EFT L 11 af 14.1.1994, s. 1.
Kommissionens beslutning

af 29. marts 2001

om ændring af beslutning af 19. juni 2000 om godkendelse af EF-støtterammen for EF-strukturinterventioner i regioner i Tyskland, der henhører under mål 1 eller er berettiget til overgangsstøtte under mål 1

(meddelt under nummer K(2001) 800)

(Kun den tyske udgave er autentisk)

(2002/435/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 34, stk. 3,

efter høring af Komitéen for Udvikling og Omstilling i Regionerne, udvalget i traktatens artikel 147, Komitéen for Landbrugsstrukturerne og Udvikling af Landdistrikterne og Komitéen for Fiskeri- og Akvakulturstrukturer, og

ud fra følgende betragtninger:

(1) Ved beslutning 2002/418/EF(2) godkendte Kommissionen EF-støtterammen for EF-strukturinterventioner i regioner i Tyskland, der henhører under mål 1 eller er berettiget til overgangsstøtte under mål 1 (EF-støtterammen for regioner under mål 1 i Tyskland).

(2) I overensstemmelse med artikel 34, stk. 3, i forordning (EF) nr. 1260/1999 beslutter Kommissionen efter aftale med den pågældende medlemsstat ændringer af elementerne i beslutningen om at yde støtte fra fondene.

(3) I overensstemmelse med artikel 35, stk. 3, i den nævnte forordning behandler og godkender overvågningsudvalget eventuelle forslag til ændring af indholdet af Kommissionens beslutning om støtte fra fondene.

(4) Overvågningsudvalget for EF-støtterammen for regioner under mål 1 i Tyskland har ved sit møde den 13. oktober 2000 behandlet og godkendt ændringerne.

(5) Den tyske regering har den 18. oktober 2000 fremsendt en anmodning om ændring af EF-støtterammen for regioner under mål 1 i Tyskland til Kommissionen -

VEDTAGET FØLGENDE BESLUTNING:

Artikel 1

Beslutning (2002/418/EF) ændres således:

1) I artikel 2, stk. 2, første og andet stykke, ændres beløbet for de samlede omkostninger på "51515218947 EUR" til beløbet "50292484812 EUR", beløbet for det nationale finansieringsbehov for den offentlige sektor på "13080780637 EUR" ændres til "12366603461 EUR" og beløbet fra den private sektor på "17727438310 EUR" ændres til "17218881351 EUR".

2)

>TABELPOSITION>

3) Side 5, 152, 181 og 187 i EF-støtterammen for regioner under mål 1 i Tyskland erstattes af teksten i bilaget til denne beslutning.

4) Finansieringsplanen erstattes af finansieringsplanen i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 29. marts 2001.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) Se side 1 i denne EFT.